"Izrael megvédi magát minden helyzetben" - figyelmeztet Olmert
Izrael nagyon erős ország - figyelmeztette Iránt Ehud Olmert ügyvezető izraeli kormányfő annak kapcsán, hogy a perzsa államban befejeződött az első nukleáris atomerőmű építése.
Olmert hangoztatta, hogy Izrael kiterjedt és erős katonai képességekkel rendelkezik. Hatalmas erőfeszítéseket tettek annak érdekében, hogy megerősítsék elrettentő erejüket. "Izrael megvédi magát minden helyzetben, minden veszéllyel és ellenséggel szemben..." - mondta a miniszterelnök.
Külföldi szakértők szerint Izraelnek van nukleáris fegyverarzenálja, a zsidó állam azonban mindig tagadta ezt. Iránban szerdán elkezdték az orosz segítséggel megépült busehri atomerőmű próbaüzemeltetését. A teheráni hivatalos bejelentést követően nem sokkal Ehud Barak izraeli védelmi miniszter felszólította az Egyesült Államokat, hogy szigorítson a Teherán elleni szankciókon. Az iráni nukleáris program elleni végső izraeli katonai megoldásra célozva a politikus hangoztatta, hogy országa úgy tekint az iráni nukleáris programra, mint amely lehetséges veszélyt jelenthet Izrael Államra nézve.
Benjamin Netanjahu kijelölt miniszterelnök, a jobboldali Likud vezetője is úgy nyilatkozott, hogy Irán a legnagyobb veszélyt jelenti az országra az 1948-as függetlenségi háború óta.
Benjamin Netanjahu Izrael Ehud Olmert iráni atomprogram